
СЪОБЩЕНИЕ
Районен съд – Дупница сключи договор за безвъзмездна финансова помощ за подобряване на енергийната ефективност на сградата на съда
Районен съд - Дупница уведомява обществеността, че на 05.10.2026 г. е сключен Административен договор за предоставяне на безвъзмездна финансова помощ № BG16FFPR003-4.014-0007-C01 за изпълнение на проект BG16FFPR003-4.014-0007 „Подобряване на енергийната ефективност на съдебна сграда на Районен съд - Дупница “.
Проектът се изпълнява по Програма „Развитие на регионите“ 2021–2027 г., процедура BG16FFPR003-4.014 „Пилотни инициативи за енергийни общности и подобряване на енергийна ефективност на обществени сгради“ – Компонент 2, Приоритет 4 „Справедлив преход“.
Основната цел на проекта е подобряване на енергийната ефективност на сградата на Районен съд - Дупница чрез изпълнение на предвидените в проектното предложение мерки, с което да се постигне по-ефективно използване на енергията и подобряване на характеристиките на обществената сграда.
Общият размер на допустимите разходи по проекта е 589 852,24 евро, като средствата се предоставят като 100% безвъзмездна финансова помощ по Програма „Развитие на регионите “2021–2027 г.
Срокът за изпълнение на проекта е 24 месеца, считано от датата на сключване на административния договор. 
Проектът се изпълнява от Районен съд-Дупница в партньорство с Висшия съдебен съвет.
Реализирането на проекта ще допринесе за подобряване на енергийните характеристики на сградата на Районен съд - Дупница и за постигане на целите на Програма „Развитие на регионите “2021–2027 г. в областта на енергийната ефективност на обществените сгради.
	Проектът се осъществява с финансовата подкрепа на Европейския съюз чрез Програма „Развитие на регионите“ 2021–2027 г.

„Този документ е създаден в рамките на проект № BG16FFPR003-4.014-0007 „Подобряване на енергийната ефективност на съдебна сграда на Районен съд - Дупница “, който се осъществява с финансовата подкрепа на Програма „Развитие на регионите” 2021-2027 г., съфинансирана от Европейския съюз чрез Фонда за справедлив преход. Цялата отговорност за съдържанието на публикацията се носи от Районен Съд -Дупница и при никакви обстоятелства не може да се счита, че този документ отразява официалното становище на Европейския съюз и Управляващия орган на ПРР 2021-2027 г.”.

